Okresná prokuratúra Bratislava IV 
Hanulova 9/A, 844 61 Bratislava 4

Sp. zn. : 2 Pv 184/12/1104	Bratislava IV, 8.1.2015
EEČ : 2-11-8-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 26.6.2012, spisová značka 2 Pv 184/12/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
vedeného na Obvodnom oddelení Devínska Nová Ves Okresné riaditeľstvo Policajného zboru XXXXX IV pod č.v.s. XXXXX pre prečin pytliactva podľa § 310 ods.1 Tr.zák., ktorého sa dopustil na tom skutkovom základe, že dňa dňa XXXXX v čase o 15.20 hod. na brehu XXXXX v rybárskom revíri XXXXX pri rozostavanom cyklomoste, lovil ryby jednou udicou na plávanú, pri čom bol kontrolovaný hliadkou OO PZ Devínska Nová Ves, ktorá počas kontroly zistila, že nemá vydané platné doklady oprávňujúce ho na výkon rybárskeho práva, čím porušil ustanovenie § 10 ods. 1 zákona č. 139/2002 Z.z. o rybárstve v znení neskorších predpisov a § 14 ods. 1 vyhlášky MŽP č. 185/2006 Z.z. ktorou sa vykonáva zákon č. 139/2002 Z.z. o rybárstve v znení neskorších predpisov, pričom takýto spôsobom neulovil žiadnu rybu a poškodenej organizácii Slovenskému rybárskemu zväzu nespôsobil  žiadnu škodu.

Uznesením prokurátora Okresnej prokuratúry XXXXX IV zo dňa 26.6.2012, spisová značka 2 Pv 184/12/1104, bola určená obvinenému skúšobná doba v trvaní 26 mesiacov.
Odôvodnenie:
XXXXX prokuratúry XXXXX IV dňa 26.06.2012 uznesením sp. zn. 2Pv 184/12 podmienečne zastavila trestné stíhanie obvineného XXXXX pre prečin pytliactva podľa § 310 ods.1 Tr.zák. 
Uznesenie o podmienečnom zastavení trestného stíhania nadobudlo právoplatnosť dňa 04.08.2012. Obvinenému XXXXX bola určená skúšobná doba v trvaní 26 mesiacov, ktorá uplynula dňa 04.10.2014. Po jej uplynutí prokurátorka skúmala podmienky pre ďalšie rozhodnutie vo veci a zadovážila správy a posudky k osobe obvineného. 
Zo zabezpečených správ vyplýva, že obvinený je v súčasnosti študentom 3.ročníka na 1.stupni vysokoškolského štúdia na XXXXX a XXXXX Obvinený uviedol, že v súčasnosti nepracuje a to ani brigádnicky, chce si urobiť potravinársky kurz, žije s rodičmi v mieste trvalého bydliska s rodičmi, ktorí mu finančne vypomáhajú.  
Z výpisu registra priestupkov obvineného vyplýva, že po nadobudnutí právoplatnosti vyššie uvedeného rozhodnutia nebol riešený v priestupkovom konaní na odbore všeobecnej vnútornej správy Obvodného úradu v XXXXX. 
Z odpisu registra trestov vyplýva, že počas skúšobnej doby nespáchal žiadny novší trestný čin, z lustrácie v systéme AVÍZO vyplýva, že v súčasnosti nie je trestne stíhaný.
Zo správy o povesti OO PZ Devínska Nová Ves vyplýva, že k menovanému nezistili žiadne negatívne skutočnosti. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
Zo skutočností vyššie uvedených vyplýva, že obv. XXXXX splnil podmienky pre rozhodnutie o svojom osvedčení sa. Počas skúšobnej doby nespáchal žiadny trestný čin, ani priestupok, nedopustil sa žiadneho protispoločenského konania, možno teda konštatovať, že viedol život riadneho občana.  
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e). 
S poukazom na uvedené skutočnosti som rozhodla o osvedčení sa obv.XXXXX v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka